मामला उत्तर इराक के कुर्दिस्तान स्थित सुलेमनियाह इलाके का है. यहां के स्थानीय नेताओं ने PUBG के खिलाफ फतवा जारी करते हुए कहा कि यह गेम सिर्फ समय की बर्बादी है, इसे फौरन बैन कर देना चाहिए. दरअसल समय की बर्बादी को इस्लाम में हराम बताया गया है और इसी आधार पर उन्होंने गेम के खिलाफ फतवा जारी किया है. इस गेम की वजह से यहां रिश्तों में दरारें पैदा हो रही हैं. मीडिया रिपोर्ट्स के अनुसार, यहां एक दंपति इस गेम को खेलते थे. गेम में पत्नी ने पति को ब्लड डोनेट करने (गेम में लाइफ बढ़ाने का फीचर) से इनकार कर दिया और किसी अनजान प्लेयर को ब्लड डोनेट कर दिया. इससे नाराज पति ने पत्नी को तलाक दे दिया.